[pic] | KOMISIJA EVROPSKIH SKUPNOSTI |

Bruselj, 20.1.2006

SEK(2006) 83 konč.

POROČILO KOMISIJE EVROPSKEMU PARLAMENTU IN SVETU

o izdatkih Jamstvenega oddelka EKUJS Sistem zgodnjega opozarjanja št. 12/2005

KAZALO

1. ZAčASNA PORABA PRORAčUNSKIH SREDSTEV 3

2. PRIPOMBE K IZVRšEVANJU PRORAčUNA ZA LETO 2005 3

3. SKLEPI 5

1. ZAčASNA PORABA PRORAčUNSKIH SREDSTEV

Poraba proračunskih sredstev iz postavke 1 v proračunu je znašala 48 888,2 milijona EUR, kar je 98,4 % odobrenih proračunskih sredstev. To je neto znesek po odštetju zneskov, pridobljenih s finančnimi popravki pri potrditvi obračuna Jamstvenega oddelka EKUJS in z opustitvami in znižanji predplačil iz proračunskega leta.

V preglednici v prilogi je navedena začasna poraba odobrenih proračunskih sredstev iz proračuna za leto 2005 v obdobju od 16. oktobra 2004 do 15. oktobra 2005. Ker lahko Komisija do 31. decembra 2005 še vedno izvaja neposredna plačila, bodo končni zneski porabe znani šele po navedenem datumu. V primerjavi z začetnimi proračunskimi sredstvi ta poraba kaže, da je bilo na splošno porabljenih manj sredstev od predvidenih, približno – 788,4 milijona EUR, razčlenjenih kot sledi:

- pri podpostavki 1a je ta znesek – 725,9 milijona EUR in

- pri podpostavki1b je ta znesek – 62,6 milijona EUR.

2. PRIPOMBE K IZVRšEVANJU PRORAčUNA ZA LETO 2005

Na najpomembnejše člene začasnega izvrševanja proračuna za leto 2005 vplivajo naslednji dejavniki (opomba: v oklepaju je navedena prevelika (+) ali premajhna (–) poraba).

2.1. Monetarni dejavniki

Tečaj USD/EUR

Pri izdatkih, ki so nastali v zgoraj navedenem obdobju, je upoštevano gibanje tečaja USD/EUR. Pri večjem delu izvoznih nadomestil za kmetijske proizvode, predvsem za žitarice in sladkor, ter nekaterih notranjih pomoči, kot je pomoč za bombaž, je tečaj EUR/USD vplival na izdatke.

Proračun, ki ga je sprejel proračunski organ, je temeljil na odobrenih proračunskih sredstvih, zahtevanih v predhodnem predlogu proračuna (PPP) za leto 2005, ki je bil pripravljen na podlagi povprečnega paritetnega tečaja 1 EUR = 1,25 USD. Treba je pripomniti, da je bil v obdobju od 1. avgusta 2004 do 31. julija 2005 povprečni paritetni tečaj 1 EUR = približno 1,27 USD, kar je približno 2 % nad tečajem, uporabljenim pri pripravi PPP za leto 2005.

2.2. Podpostavka 1a – Tržni dejavniki

Pri podpostavki 1a je bila v sektorju živalskih proizvodov poraba odobrenih proračunskih sredstev premajhna, v sektorju rastlinskih proizvodov pa prevelika:

- v sektorju rastlinskih proizvodov je bilo porabljenih 335,7 milijona EUR preveč, zlasti za žita, poljščine, tekstilne rastline in neposredno horizontalno pomoč;

- v sektorju živalskih proizvodov je bilo porabljenih 795,3 milijona EUR premalo, zlasti za mleko in prašičje meso.

Vendar pa vzorec porabe znotraj teh sektorjev ni bil homogen. Prevelika/premajhna poraba zadeva zlasti naslednje izdelke:

2.2.1. Tržni ukrepi za žitarice (+ 270,6 milijona EUR)

Ta prevelika poraba je posledica povečanih količin žit v javnem skladiščenju potem, ko je bil v letu 2004/2005 pridelek žit preobilen, pri čemer je bilo v javno skladiščenje poslanih približno 13,9 milijona ton žit v primerjavi s predvidenimi 2,6 milijona ton žit, zajetih v odobritvah plačil, ki jih je dal na voljo proračunski organ.

2.2.2. Neposredna plačila za poljščine (+ 173,5 milijona EUR)

Ta prevelika poraba je posledica dejstva, da so bila plačila, ki so jih opravile države članice za pomoč na površino žit, višja od odobrenih plačil, ki jih je dal na voljo proračunski organ, ki je ob sprejetju proračuna zmanjšal odobrena plačila, ki jih je za ta ukrep zahtevala Komisija.

2.2.3. Tekstilne rastline (+ 59,6 milijona EUR)

Ta prevelika poraba je posledica dejstva, da so zaradi večjih količin bombaža države članice opravile plačila, ki so bila višja od odobrenih plačil, ki jih je dal na voljo proračunski organ, ki je ob sprejetju proračuna zmanjšal odobrena plačila, ki jih je za ta ukrep zahtevala Komisija.

2.2.4. Sadje in zelenjava (– 65,6 milijona EUR)

Ta premajhna poraba je posledica ugodnih pogojev na trgu sadja in zelenjave, kjer so bile s trga umaknjene manjše količine sadja in zelenjave v primerjavi s količinami, predvidenimi v proračunu, stopnja pomoči, plačane za banane, pa je bila nižja od navedene v proračunu zaradi povečanja njihove tržne cene.

2.2.5. Drugi rastlinski proizvodi in ukrepi (– 136,0 milijona EUR)

Ta premajhna poraba je posledica upočasnitve poteka plačil pomoči za suho krmo ter zaradi manjših plačil, ki so jih izvedle države članice za različne programe POSEI.

2.2.6. Neposredne pomoči horizontalne narave (+ 65,0 milijona EUR)

Prevelika poraba proračunskih sredstev za poenostavljeno shemo plačil na površino (SAPS), ki zajema osem od desetih novih držav članic, je nastala zaradi učinka dvojnega tečaja pri izplačilih pomoči, ki je posledica apreciacije nacionalnih valut teh držav članic, ki ne sodelujejo v skupni valuti, proti EUR.

2.2.7. Mleko in mlečni proizvodi (– 1 049,3 milijona EUR)

Ta premajhna poraba je posledica manjših izdatkov, nastalih pri različnih ukrepih zaradi ugodnih notranjih in zunanjih razmer na trgu mlečnih izdelkov. Takšne razmere so Komisiji omogočile znižanje stopenj izvoznih nadomestil in pomoči za notranji trg za odprodajo različnih proizvodov iz tega sektorja v primerjavi s stopnjami, predvidenimi v proračunu. Poleg tega je bila pobrana dajatev za mleko v skupni presežni vrednosti več kakor 1,0 milijona ton mleka v primerjavi z 0,25 milijona ton v proračunu, kar je še povečalo prihranek v tem sektorju.

2.2.8. Goveje in telečje meso (+ 288,1 milijona EUR)

Ta prevelika poraba je posledica povečanega števila živalskih premij iz leta 2004, ki so jih plačale države članice, v primerjavi s številom, navedenim v proračunu.

2.2.9. Potrditev skladnosti obračuna (– 169,9 milijona EUR)

Ta znesek se obravnava kot prejemek in njegovo povečanje je posledica povečanja zneskov, ki so bili pridobljeni od držav članic zaradi sklepov o potrditvi skladnosti obračuna, ki jih je sprejela Komisija v proračunskem letu.

2.3. Podpostavka 1b – Razvoj podeželja (– 62,6 milijona EUR)

Odobrene pravice za prevzem obveznosti za razvoj podeželja (EU-15) in za prehodni instrument za nove države članice so bile v letu 2005 za to podpostavko določene na najvišji dovoljeni stopnji.

Do priprave tega poročila so bile izvedene vse odobrene pravice za prevzem obveznosti in skoraj vse odobritve plačil, predvidene v proračunu za prehodni instrument, ki se izvaja na podlagi diferenciranih sredstev.

Sedanja premajhna poraba zadeva odobrena proračunska sredstva za prevzem obveznosti Jamstvenega oddelka EKUJS za razvoj podeželja za EU-15 in je posledica nezadostnega izvajanja nekaterih shem za razvoj podeželja, kakor so predčasno upokojevanje (novi sistem), kmetijsko okolje (novi sistem) in gozdarstvo (novi sistem).

3. SKLEPI

Glede na zgoraj pojasnjeno premajhno porabo v znesku – 725,9 milijona EUR za podpostavko 1a je Komisija s predložitvijo Spremembe proračuna št. 8/2005 proračunskemu organu predlagala zmanjšanje odobrenih proračunskih sredstev Jamstvenega oddelka EKUJS za to podpostavko, v znesku 650,0 milijona EUR. Ta sprememba proračuna je bila sprejeta na plenarni seji Evropskega parlamenta, decembra 2005.

[pic]